Clementa C. Pinckney

Clementa Carlos Pinckney (30. heinäkuuta 1973 Beaufort – 17. kesäkuuta 2015 Charleston) oli yhdysvaltalainen demokraattipuolueen poliitikko ja protestanttinen pappi.

Pinckney sai humanististen tieteiden kandidaatin arvon Allen Universitysta vuonna 1995 ja valmistui Etelä-Carolinan yliopistosta julkishallinnon maisteriksi vuonna 1999. Lutheran Theological Southern Seminarysta hän valmistui vuonna 2008. Pinckney valittiin Etelä-Carolinan edustajainhuoneen jäseneksi vuonna 1996 ja Etelä-Carolinan senaattiin vuonna 2000. Osavaltion senaatin jäsenenä hän toimi loppuelämänsä ajan. Pinckney työskenteli African Methodist Episcopal Churchin pastorina. Hänet murhattiin yhtenä Charlestonin kirkkoammuskelun uhreista kesäkuussa 2015.

Pinckney oli vuodesta 1999 naimisissa Jennifer Benjaminin kanssa. Hänellä oli kaksi lasta: Eliana ja Malana.

Lähteet 

Yhdysvaltalaiset demokraattipoliitikot
Yhdysvaltalaiset papit
Yhdysvaltalaiset henkirikosten uhrit
Vuonna 1973 syntyneet
Vuonna 2015 kuolleet